Perpendikulaarstiil

pisi|Kabeli lehvikvõlviga lagi ja rõhutatud vertikaalrütmiga aknad
pisi|Henry VII Maarja kabel Westminster Abbeys
pisi|Westminster Abbey Henry VII kabeli lagi
Perpendikulaarstiil, ka perpendikulaarne stiil (inglise keeles Perpendicular style ladinakeelsest sõnast perpendiculum 'nöörlood' või 'püstlood') on inglise gootika stiilisuund, mis valitses 14. sajandi lõpupoolest läbi 15. sajandi ja sujuvalt tuudorstiili lülitatuna isegi 16. sajandi algupooleni. Seda on nimetatud Inglismaa gootika kõige omapärasemaks nähtuseksV. Vaga. Üldine kunstiajalugu. Tallinn, 1999.

Uusgooti perpendikulaarstiilis, sealhulgas puidust sariklaega, on 19. sajandil ehitatud Westminsteri palee.

 Üldised jooned 
 Külluslik dekoorirohkus (pinnad on sageli kaetud üleni mingi ornamentidest ja skulptuurkaunistustest võrguga), samas lihtsustunud põhiplaan
 Tihedalt paigutatud roietega täht- ja lehvikvõlvide kasutamine, rikkaliku dekooriga silmapaistvad ripp-päiskivid
 Tiheda ühtlase ehisraamistikuga ja rõhutatud püstpostidega suured aknad
 Üldine vertikaalse tendentsi rõhutamine (sellest on tulnud stiili nimi)
 Vormide nurgelisus (puudub eelneva perioodi dekoreeritud stiili pehmus ja voolavus)
 Vahel rikkalikult kaunistatud puidust sariklaed võlvide asemel
 15. sajandi keskpaigas ilmub ehitistesse tuudorkaar

 Ehitisi 
 Gloucesteri katedraali koor ja Maarja kabel (Lady chapel) 
 Canterbury katedraali pikihoone 
 Cambridge'i King's College'i kabel 
 Henry VII Maarja kabel Westminster Abbeys

 Vaata ka 
 Leekestiil
 Saksa erigootika

 Viited 

Kategooria:Arhitektuuristiilid
Kategooria:Gooti arhitektuur